סרט מתיחות

סרט מתיחות הוא סוגה קולנועית וטלוויזיונית בה שחקנים מותחים אנשים, וגורמים להם להאמין למציאות מפוברקת כלשהי. הנמתחים מצולמים ללא ידיעתם, לעיתים רבות במצבים מביכים, על מנת שהצופים יוכלו לחזות בתגובותיהם. זוהי אחת הסוגות הזולות ביותר להפקה משום שהיא אינה דורשת פעלולים או שיחזורים היסטוריים, הליהוק בה הוא חלקי וגם התסריט חלקי ביותר. לעיתים קרובות, התוכניות מורכבות מסצנות קצרות שבכל אחת מהן מוצג "קורבן" אחר למתיחה. בתוכניות אחרות המתיחה מתמקדת ב"קורבן" אחד לאורך זמן. בתוכניות אלה, המתיחה נחשפת לבסוף בפני הנמתח. על פי חוק הגנת הפרטיות, שידורן של תוכניות וסרטי המצלמה הנסתרת מחייבת את הסכמתם של הנמתחים. בישראל, התפתחה סוגת המתיחות בסרטי קולנוע שמשכו קהל רב, כמו: "ישראלים מצחיקים" של בועז דוידזון וצבי שיסל, ו"חייך אכלת אותה" של יהודה ברקן. בשנים שלאחר מכן סוגת המתיחות זכתה לפופולריות גם בטלוויזיה, למשל "מצלמה נסתרת", "לא דופקים חשבון" והתוכנית "פספוסים" שהופקו במקור, לצד תוכניות כמו "בננה ספליט" שיובאה מהולנד והוגשה בידי רלף ענבר. שמות הבולטים שבהם נטמעו אף בעגה הישראלית. המונח "פיספוסים" הפך לביטוי המתאר את הליך המתיחה או קטעים מביכים. כך גם המונחים "אכלת אותה" או "מצלמה נסתרת" הפכו למטבע לשון בעברית הישראלית. עם השנים דעכה הפופולריות של סרטי וסדרות המתיחות. בשנת 2014 יצא הסרט "בלי בושה" בו הבמאי אורן שי בודק כיצד נעלמו סרטי המתיחות הישראלים מן התודעה במהלך השנים. סרטי קולנוע עם מצלמה נסתרת: בוראט (2006) - הסרט עוקב אחר הדמות בוראט סאגדייב (מגולם על ידי סשה ברון כהן) אשר מקיימת אינטראקציות עם אמריקנים שונים "מהרחוב" שאינם מודעים לכך שבוראט הוא דמות בדיונית ומתייחסים אליו ואל התבטאויותיו ברצינות. ברונו (2009) - הסרט עוקב אחר הדמות ברונו (אשר מגולם על ידי סשה ברון כהן) מקיים אינטראקציות עם אמריקנים שונים "מהרחוב" שאינם מודעים לכך שבוראט הוא דמות בדיונית ומתייחסים אליו ואל התבטאויותיו ברצינות. ג'קאס מציגים: חרא סבא (2013) - סרט בכיכובו של ג'וני נוקסוויל המחופש לקשיש. הסרט משלב חלקים שהתבססו על תסריט יחד עם חלקים רבים של מצלמה נסתרת בה נוקסוויל מותח אנשים שונים. סרט המשך בוראט (2020) - סרט ההמשך לסרט בוראט בו שוב הדמות בוראט סאגדייב מקיימת אינטראקציות עם אמריקנים שונים "מהרחוב" שאינם מודעים לכך שבוראט הוא דמות בדיונית ומתייחסים אליו ואל התבטאויותיו ברצינות. תוכניות מצלמה נסתרת: מצלמה נסתרת (אנ') - תוכנית טלוויזיה אמריקאית ששודרה במקור בין השנים 1948 – 2014. קטעים איתכם - תוכנית טלוויזיה קנדית שמשודרת בקנדה משנת 2001 ואילך. ברוב המתיחות בסדרה האודיו מוחלף באפקטים קוליים, רצועת צחוק ומוזיקה. Punk'd - תוכנית טלוויזיה אמריקאית בהנחיית אשטון קוצ'ר ששודרה במקור בין השנים 2003 – 2007 ובה נמתחו ידוענים במתיחות מורכבות. Naked and Funny - תוכנית טלוויזיה אוקראינית ששודרה במקור בין השנים 2007 – 2019. מעשי ג'וקרים - תוכנית טלוויזיה אמריקאית שמשודרת בערוץ TruTV משנת 2011 ואילך. בתוכנית מככבים ארבעת חברי ההרכב הקומי "The Tenderloins", אשר הם חברים במציאות עוד מהתיכון, והם מאתגרים האחד את השני לבצע מתיחות המצולמות במצלמה נסתרת. סרטי קולנוע ישראלים עם מצלמה נסתרת: ישראלים מצחיקים (1978) עם צבי שיסל ובועז דוידזון. חייך, אכלת אותה (1980) עם יהודה ברקן ויגאל שילון. עובדים על העולם (1983) עם דורי בן זאב. המתיחה הגדולה (1984) יהודה ברקן ויגאל שילון. ניפגש בסיבוב (1986) יהודה ברקן ויגאל שילון. ניפגש בחוף (1987) יהודה ברקן ויגאל שילון. מצלמה בלי בושה (1988) עם צבי שיסל, יהודה ברקן ובועז דוידזון. נפגש בספארי (1989) עם יהודה ברקן. אחד באפריל" (1989) עם ציפי שביט וספי ריבלין עבודה בעיניים (1989) עם נתן דטנר ואבי קושניר (צמד הבטלנים) בימוי: יגאל שילון. אוכלים לוקשים (1989) יהודה ברקן, צבי שיסל ובועז דוידזון. "על הפנים" (1989) עם דבי ונולי. "גברת תפתחי זה אני" (1992) עם יהודה ברקן ומושון אלבוחר. תוכניות מצלמה נסתרת ישראליות: סתם בצחוק בהנחיית גדעון רייכר וארז טל (בספיישל פורים) פספוסים פלוס (1992) בהנחיית יגאל שילון ובהשתתפות אלי יצפאן. מועדים בשמחה (1993) בהנחיית יגאל שילון ובהשתתפות אלי יצפאן. לא דופקים חשבון (1994) בהנחייתו של יהודה ברקן. פיספוסים (1994 – 2008) בהנחיית יגאל שילון ובהשתתפות אלי יצפאן. המופע של סטיב (2003) בהנחיית יגאל שילון ובהשתתפות סטיב פרנקל. קומי קומי (2002–2007) בהשתתפות לירית בלבן ודודו ארז. נראה אותך (2010–הווה) בהנחיית אבי נוסבאום ושי גולדשטיין. סתאאאם (2012–2013) מבית היוצר של יגאל שילון בהנחיית עודד פז ובהשתתפות טל מוסרי ודנה פרידר. אמבוש (2013) מבית היוצר של יגאל שילון, בהנחיית עפר שכטר. חיים לפיד, ‏על הפנים: מחקר מלומד על סרטי-מתיחות ישראליים, תיאוריה וביקורת 2, קיץ 1992 חגית גינזבורג‏, פורים 2012: לאן נעלם ז'אנר המתיחות?, באתר וואלה, 9 במרץ 2012 אריאנה מלמד, "איזו מתיחה?!": חייכו, צופים יקרים, אכלתם אותה, באתר ynet, 9 במרץ 2012 דודי פטימר, ‏עירום, גסויות ושמחה לאיד: הסיפורים מאחורי סרטי המתיחות מהאייטיז, באתר מעריב אונליין, 4 באפריל 2020 עמי פרידמן, עבודה בעיניים: אז למה בעצם נהרנו לקולנוע לראות איך כולם "אוכלים אותה"?, באתר ישראל היום, 13 במאי 2024 אילון גלעד, לא בעברית ולא במקרה: כיצד נולד הפִסְפוּס?, באתר הארץ, 17 במאי 2017 ד"ר רוביק רוזנטל, ישר נתנה לי סטירה ובעיטה, בלוג השפה העברית של מילון רב-מילים, ‏2 בפברואר 2017 דני ורט, העבודה היא חיינו - "עבודה בעיניים" (1988), במאי: יגאל שילון, משתתפים: נתן דנטר, אבי קושניר, כל העיר, 25 במרץ 1988